Pornografická literatúra zabavená fínskymi colným úradom.
**Pornografia** (franc. *pornographie* < *pornographe* – „kto píše o prostitúcii" < starogr. πόρνη *porné* – „prostitútka" + γράφω *grafó* – „píšem") alebo hovorovo **porno** je opis alebo zobrazenie ľudského tela alebo sexuálnej aktivity (súlože ap.) s cieľom sexuálneho vzrušenia alebo uspokojenia. Pornografia je v určitom zmysle podobná erotike, ktorá je formou umeleckého stvárnenia tej istej témy. V posledných desiatkach rokov sa prudko rozvíja priemysel produkcie a spotreby pornografie, najmä vďaka prudkému rozvoju technológií DVD a Internetu.

Výraz pornografia pôvodne označoval pojednanie o prostitúcii, neskôr nadobudol význam spravidla neumeleckého zdôrazňovania, resp. zobrazovania sexuálneho styku v literatúre a umení vybočujúceho z noriem konvenčnej morálky a takto poňatého diela.

**Pornografické dielo** je dielo, ktoré zvlášť intenzívnym a vtieravým spôsobom zasahuje a podnecuje sexuálny pud, prekračuje spoločensky uznávané hranice sexuálnej slušnosti, uráža neakceptovateľným spôsobom sexuálnu slušnosť a pocit hanby. Pre zaradenie diela medzi pornografické je teda dôležité splnenie dvoch kritérií – podnecovanie sexuálneho pudu a vyvolanie morálneho pohoršenia. To znamená, že samotné zobrazenie nahého tela v primeranej životnej situácií, umelecké diela, archeologické predmety či predmety určené na vedecké účely, aj ak by mohli spôsobovať vzrušenie, sa za pornografiu nepokladajú.

Pornografické diela možno typologizovať z rôznych hľadísk, napr. z trestnoprávneho (a kyberbezpečnostného) hľadiska:

* pornografia prostá – klasická forma pornografie,
* pornografia tvrdá/zvrátená/deviantná – pornografické diela, v ktorých sa prejavuje násilie a neúcta k človeku, resp. iné bežné prejavy sexuálneho násilia,
* detská pornografia – pornografické diela, ktoré zobrazujú alebo zneužívajú maloleté osoby (deti).

Slovenské trestné právo za pornografiu pokladá „zobrazenie súlože, iného spôsobu pohlavného styku alebo iného obdobného sexuálneho styku alebo zobrazenie obnažených pohlavných orgánov určené na sexuálne účely" (§ 132 ods. 3 Trestného zákona) a za detskú pornografiu „zobrazenie skutočnej alebo predstieranej súlože, iného spôsobu pohlavného styku alebo iného obdobného sexuálneho styku s dieťaťom alebo osobou vyzerajúcou ako dieťa alebo zobrazenie obnažených častí tela dieťaťa alebo osoby vyzerajúcej ako dieťa určené na sexuálne účely" (§ 132 ods. 4 Trestného zákona).

Referencie
----------

1. 1 2  Králik, Ľubor (2015), „pornografia", *Stručný etymologický slovník slovenčiny* (1. vyd.), Bratislava: Veda, str. 459, ISBN  978-80-224-1493-7
2. ↑  Balážová, Ľubica; Bosák, Ján, edi. (2005), „porno", *Slovník cudzích slov : akademický* (2. dopl. a uprav. vyd.), Bratislava: Slovenské pedagogické nakladateľstvo – Mladé letá, ISBN  80-10-00381-6, dost. 2021-04-10
3. ↑  Šámal, Pavel; a kol. (2009), *Trestní zákoník II : komentář. § 140-421* (2. vyd.), V Praze: C.H. Beck, ISBN  978-80-7400-428-5
4. ↑  Levický, Dušan (2019), *Úvod do kybernetickej bezpečnosti* (1. vyd.), Košice: Elfa, str. 48-49, ISBN  978-80-8086-276-3

Iné projekty
------------

Commons
* Spolupracuj na Commons Commons ponúka multimediálne súbory na tému **Pornografia**

Externé odkazy
--------------

* VÍCHOVÁ, Tereza. *Co mají dělat rodiče, aby už malé děti nesledovaly porno? Mluvit s nimi o sexu, říkají odbornice* [online]. vitalia.cz, 2021-05-31, [cit. 2021-06-04]. Dostupné online. (po česky)

| * z
* d
* u
Filmové žánre |
| --- |
| Filmové žánre | 
* akčný
* artový (umelecký)
* bábkový
* detektívny
* dobrodružný
* dokumentárny
* dráma
* erotický
* experimentálny (pokusný)
* fantasy
* film noir
* groteska
* historický
* horor
* hudobný
* katastrofický
* kreslený
* krimi
* komédia
* mušketierovka
* muzikál
* mysteriózny
* náboženský
* náučno-vzdelávací
* outdoorový
* pornografický
* post-apokalyptický
* poviedkový
* psychologický
* road movie
* rodinný
* romantický
* rozprávka
* satiristický
* špionážny
* triler
* sci-fi
* vojnový
* western
* životopisný

 |
| Typy filmu | 
* 2D film
* 3D film
* čiernobiely film
* farebný film
* hraný film
* animovaný film
* čistý film
* krátkometrážny film
* stredometrážny film (celovečerný)
* dlhometrážny film
* nemý film
* zvukový film
* kultový film
* mainstreamový film
* béčkový film
* nezávislý film
* autorský film

 |
| Série | 
* dilógia
* trilógia
* tetralógia
* pentalógia
* hexalógia
* heptalógia
* oktalógia
* nonalógia
* dekalógia
* filmová séria

 |